CELEX: 31991R3630
Language: el
Date: 1991-12-13 00:00:00
Title: Κανονισμός ( ΕΟΚ ) αριθ. 3630/91 της Επιτροπής της 13ης Δεκεμβρίου 1991 για την τροποποίηση του κανονισμού ( ΕΟΚ ) αριθ. 1913/69 περί της χορηγήσεως και του καθορισμού της επιστροφής κατά την εξαγωγή σύνθετων ζωοτροφών με βάση τα σιτηρά

Avis juridique important

|

31991R3630

Κανονισμός ( ΕΟΚ ) αριθ. 3630/91 της Επιτροπής της 13ης Δεκεμβρίου 1991 για την τροποποίηση του κανονισμού ( ΕΟΚ ) αριθ. 1913/69 περί της χορηγήσεως και του καθορισμού της επιστροφής κατά την εξαγωγή σύνθετων ζωοτροφών με βάση τα σιτηρά  

Επίσημη Εφημερίδα αριθ. L 344 της 14/12/1991 σ. 0040 - 0040 Φινλανδική ειδική έκδοση: Κεφάλαιο 3 τόμος 39 σ. 0212  Σουηδική ειδική έκδοση: Κεφάλαιο 3 τόμος 39 σ. 0212 

ΚΑΝΟΝΙΣΜΟΣ (ΕΟΚ) αριθ. 3630/91 ΤΗΣ ΕΠΙΤΡΟΠΗΣ  της 13ης Δεκεμβρίου 1991  για την τροποποίηση του κανονισμού (ΕΟΚ) αριθ. 1913/69 περί της χορηγήσεως και του καθορισμού της επιστροφής κατά την εξαγωγή σύνθετων ζωοτροφών με βάση τα σιτηράΗ  ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΟΚ) αριθ. 3653/90 (2), και ιδίως το άρθρο 16,  Εκτιμώντας:  ότι ο κανονισμός (ΕΟΚ) αριθ. 2743/75 του Συμβουλίου της 29ης Οκτωβρίου 1975 περί του καθεστώτος που εφαρμόζεται στις σύνθετες ζωοτροφές με βάση τα σιτηρά (3), όπως τροποποιήθηκε τελευταία από τον κανονισμό (ΕΟΚ) αριθ. 944/87 (4), καθορίζει τους γενικούς  κανόνες για τις σύνθετες ζωοτροφές με βάση τα σιτηρά-  ότι στο παράρτημα του κανονισμού (ΕΟΚ) αριθ. 1913/69 της Επιτροπής (5), όπως τροποποιήθηκε τελευταία από τον κανονισμό (ΕΟΚ) αριθ. 1931/91 (6), ορίζονται τα "προϊόντα σιτηρών" όταν ενσωματώνονται σε σύνθετες ζωοτροφές- ότι εμφανίζονται ορισμένες  ευκαιρίες που συμβάλλουν στην ανάπτυξη του εμπορίου των σύνθετων ζωοτροφών εάν χορηγηθεί επίσης επιστροφή κατά την εξαγωγή στο καθαρό περιεχόμενο σε σιτηρά στα διογκωμένα με αέρα σιτηρά του κωδικού ΣΟ 1904- ότι θα πρέπει να ενσωματωθούν αυτά τα προϊόντα  στο διακανονισμό που προβλέπεται από τους προαναφερθέντες κανονισμούς (ΕΟΚ) αριθ. 2743/75 και (ΕΟΚ) αριθ. 1913/69-  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Σιτηρών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Η υποσημείωση στον πίνακα του παραρτήματος του κανονισμού (ΕΟΚ) αριθ. 1913/69 αντικαθίσταται από το ακόλουθο κείμενο:  "(1) Ως "προϊόντα σιτηρών" νοούνται τα προϊόντα που υπάγονται στις διακρίσεις 0709 90 60 και 0712 90 19, κεφάλαιο 10, και στις κλάσεις 1101, 1102, 1103, 1104 (εξαιρουμένης της διακρίσεως 1104 30) και το περιεχόμενο σε σιτηρά των προϊόντων που  περιλαμβάνονται στις διακρίσεις 1904 10 10 και 1904 10 90 της συνδυασμένης ονοματολογίας. Το περιεχόμενο σε σιτηρά των προϊόντων των διακρίσεων 1904 10 10 και 1904 10 90 της συνδυασμένης ονοματολογίας θεωρείται ότι είναι ίσο με το βάρος των τελικών  αυτών προϊόντων."  Άρθρο 2  Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 13 Δεκεμβρίου 1991. Για την Επιτροπή  Ray MAC SHARRY  Μέλος της Επιτροπής   (1) ΕΕ αριθ. L 281 της 1. 11. 1975, σ. 1. (2) ΕΕ αριθ. L 362 της 27. 12. 1990, σ. 28. (3) ΕΕ αριθ. L 281 της 1. 11. 1975, σ. 60. (4) ΕΕ αριθ. L 90 της 2. 4. 1987, σ. 2. (5) ΕΕ αριθ. L 246 της 30. 9. 1969, σ. 11. (6) ΕΕ αριθ. L 174 της 3. 7.  1991, σ. 9.